
"Montázs az egész világ" - Erdély Miklós montázselmélete

„Montázs az egész világ” – Erdély Miklós montázselmélete
Szerző : Tóbik Bence Barnabás
Konzulens: Dr. Szekfű András
Intézmény: Zsigmond Király Főiskola
Dolgozatomban Erdély Miklós montázselméletét mutatom be. Erdély a magyar avantgárd kiemelkedő képviselője volt, nem meglepő, hogy a montázshoz való hozzáállása egyedi. A montázst kiemelte a filmművészet keretei közül, szinte világnézetté emelve azt. A montázst a filmművészeti szempont mellett pszichológiai és történeti szempontok alapján is elemzi. Ennek a gondolatmenetnek a bemutatása a célom. Kitérek továbbá Erdély művészeti és tudományos „kettősségére”. Munkásságában megfigyelhető az a törekvés, miszerint a művészetet és a tudományt egy síkra akarta emelni. Ez maga is egy montázskísérletnek fogható fel.



